แนวโน้มดัชนีเช้านี้แกว่งตัวบวก
นักวิเคราะห์คาดดัชนีหุ้นเช้านี้เคลื่อนไหวแกว่งตัวในแดนบวก&nbsp; รับมาตรการ EU ช่วยกรีซ-ราคาน้ำมันสูงขึ้น
12 ก.พ. 2553

นักวิเคราะห์คาดดัชนีหุ้นเช้านี้เคลื่อนไหวแกว่งตัวในแดนบวก  รับมาตรการ EU ช่วยกรีซ-ราคาน้ำมันสูงขึ้น
นายวรุฒม์ ศิวะศริยานนท์ รองกรรมการผู้จัดการฝ่ายวิเคราะห์หลักทรัพย์ บล.ฟินันซ่า กล่าวว่า ดัชนีตลาดหลักทรัพย์ในเช้าวันนี้จะ Sideway ในแดนบวก แต่คงขึ้นไปไม่ได้ไกลนัก เนื่องจากวันนี้เป็นวันทำการสุดท้ายของสัปดาห์ ประกอบกับ สัปดาห์หน้าเป็นช่วงวันหยุดยาวของนักลงทุนในช่วงตรุษจีน ทำให้มูลค่าการซื้อขายอาจจะไม่มากนักในช่วงนี้
อย่างไรก็ตาม การที่สหภาพยุโรปมีการสนับสนุนการแก้ไขปัญหาทางการเงินให้กับประเทศกรีซ ช่วยให้ความเชื่อมั่นด้านเศรษฐกิจโลกกลับคืนมาได้บ้าง แต่อย่างไรก็ตามยังต้องรอดูรายละเอียดของแผนการแก้ไขปัญหาที่จะมีการประชุมในวันจันทร์อีกครั้งหนึ่ง
สำหรับสถานการณ์เศรษฐกิจที่คลี่คลายส่งผลให้ราคาสินค้า Commodity ปรับเพิ่มขึ้นค่อนข้างมาก ทั้งราคาน้ำมัน ราคาปิโตรเคมี ส่งผลดีต่อการซื้อขายหุ้นในกลุ่มนี้ด้วย คาดว่าจะมีการเพิ่มขึ้น แต่ระวังแรงเทขายทำกำไรด้วย กรอบการลงทุนวันนี้ให้แนวรับที่ 692 และแนวต้านสำคัญที่ 700 จุด